保成公径赴渑池会・天下乐
作者：高文秀
朝代：元

paragraphs: 则为这两国干戈若动烦，数十载难也波安，那其间悔后晚，则这个蔺相如正直非占奸。
我言词有定准，无转关，我可便定兴亡在这番。
(亲随云)大夫，旬日之间，到于秦邦也。
(正末云)早来至府门首也。
报复去，道有赵国中大夫蔺相如在于门前。
(卒子云)理会的。
中大夫，大王着你过去。
(亲随云)大夫过去，亲随在于何处？(正末云)你则在门首，我自过去。
(正末做见科)(秦昭公云)赵国使命，官居何职，为何至于秦邦？(正末云)小官赵国中大夫蔺相如，奉赵国命，差小官奉玉璧入秦。
(秦昭公云)既然成公差你送玉璧入秦，今玉璧在于那里？(正末云)玉璧见在此，请公子观看。
(秦昭公云)将玉璧来，我试看咱。
(做看科，云)是好玉璧也。
这玉璧当初您赵国怎生得来？(正末云)公子，这玉璧当初本不在赵国生，乃楚国荆山出此玉。
有一人乃是卞和，得此玉进于楚公，楚公不识。
次后卞和三进，楚公才知是玉，后来落在俺赵国。
(秦昭公云)原来此玉不为真福，也则如此出产。
这玉再有甚么奇妙？卞和因何知道他是无瑕玉璧也？(正末唱)。